cyanic-selkie/wikianc huggingface dataset:
חתונה מבורכת
התמודדותו של חאג'י עם חיי החברה
חאג'י משוחרר מאותו מרכז רפואי בלוויית ארוסתו, מהרי (Mehri), וקרוביו. רופאו ממליץ על מתן כדורים לצורך איזון מצבו הנפשי במקרה הצורך, וטוען שנישואיו הצפויים יביאו שמחה לחייו. בזמן נסיעתם של חאג'י וקרוביו ליעדם, נראים בצידי הדרך סיסמאות, המקושרות לאנשי דת שונים, וביניהם האייתוללה חומייני, וכנראה מהוות חלק מתעמולת המהפכה שהתרחשה ב-1979. עם הגעתם, חאג'י מביט במספר כרזות מסוימות, והקול שנוצר מתליית אחת הכרזות חוזר מספר פעמים. הגירוי הראייתי והשמיעתי גורמים להזעה על גבי פניו, והוא הוזה אנשי ביטחון ואזרחים ביחד עם קולות ירי ברחוב שבו הוא נמצא. מצב זה גורם לו לצרוח ולגעת בחוזקה בפניו. הסצנה מסתיימת בהכנסת כדורים לפיו על ידי קרוביו. זוהי הפעם הראשונה בה צופי הסרט עדים לתסמיני הפוסט טראומה, שמהם סובל חאג'י.
באחת הסצנות שלאחר מכן, חאג'י ביחד עם צוות הסרט נעים רכובים בשעות החושך. במקרה אחד הם תופסים על חם מספר מבוגרים ונערים, הצמודים למכונית מסוימת, ומתחיל אחריהם מרדף בדרך ללא מוצא. בסוף הדרך חאג'י מתחיל לצלם אותם, והם מגיבים לכך בתוקפנות. לאחר מכן חאג'י והצוות תופסים על חם שניים המנסים לפתוח טלפון ציבורי, וגם כאן הם נתקלים בתגובה תוקפנית. בהמשך לכך, חאג'י וצוות הצילום של הסרט מתושאלים על ידי שוטרים לפשר מעשיהם. במהלך מקרה זה, נראה צוות הצילום של הסרט עצמו, ונשמע קולו של במאי הסרט מח'מאלבאף, המנסה לשכנע את השוטרים שיניחו להם להמשיך לצלם. בסופו של דבר חאג'י ומהרי מתבקשים להתלוות לשוטרים, ושני האנשים בתא הטלפון הציבורי מצליחים לשחרר מטבעות/אסימונים מהטלפון.
תסקיר השפעה על הסביבה
עריכת התסקיר מבוצעת על ידי היזם, ולנקודה זו מופנית רוב הביקורת כלפי מערכת התסקירים. התסקיר נערך על פי הנחיות שמספק המשרד להגנת הסביבה ונבדק לאחר מכן על ידו.
P-12
P-12 (קוד דיווח נאט"ו: "ספון רסט"; "Spoon Rest") הוא מכ"ם גילוי אווירי מתוצרת ברית המועצות לטווח בינוני וגבוה.
פעילות
מכ"ם P-12 והדגם המשופר P-18 נפוצים ופועלים עד היום (ועשרות מהם פועלים במדינות העימות עם ישראל) וזאת על אף שהן נחשבות למיושנות מאוד. מאחר שהן משמשות כמכ"מ הגילוי למערכת הטילים SA-2 שהייתה למערכת טק"א הנפוצה ביותר.
ליהוק
סוגי שחקנים
תפקידים נוספים אפשריים הם הביטים, שהם שחקנים המגלמים תפקיד שיש בו אינטראקציה ישירה עם אחד או יותר מהשחקנים הראשיים, ולא יותר מחמש שורות של דיאלוג. קיים גם ליהוק להופעת קמע, שהיא הופעה קצרה ולא מרכזית של אדם מפורסם, בסרט קולנוע, טלוויזיה, הצגת תיאטרון, ספר או משחק וידאו. ניצבים, או סטטיסטים, הם שחקנים בתפקיד שולי, אשר אינו מערב מלל או יכולות משחק מיוחדות, ולרוב מופיע כדמות אחת מתוך רבות ברקע ההתרחשות המצולמת. נוכחותם של ניצבים אינה קריטית לעלילה, אך היא משלימה את האווירה המבוקשת. ליהוק של ניצבים הוא לעיתים קרובות על רקע סטראוטיפי, ומתבסס על דיעות קדומות המיוחסות לצופים. כך למשל, בצילום האמור לחוות שכונת עוני, ילוהקו ניצבים שנוכחותם תשרה אווירה של שכונת עוני, בגלל מראם ולבושם, ולעיתים בגלל מוצאם האתני.
ריצ'רד פרינס
ידוענים
סדרה זו עוסקת בתופעת המציצנות של ההמונים אחר חייהם האישיים של ידוענים (בעיקר שחקניות קולנוע מפורסמות), שניזונה מתעשיית הפפראצי. בדומה לאנדי וורהול שיצר את הסדרה 'מרילין מונרו', יצר פרינס סדרה של תצלומי תקריב שנלקחו מספרים, מתמונות מסחריות ומגלויות. לעיתים שילב פרינס בעבודה את חתימת ידה המקורית של הידוענית ולעיתים זייף את חתימתה כדרך ביטוי נוספת לדון בנושא ה'אותנטיות' שהעסיק אותו החל מראשית דרכו האמנותית.
עבודות מאוחרות
משנת 2007, החל פרינס ליצור סדרות של עבודות פיגורטיביות ולנקוט בגישה חדשה באשר לניכוס המקורות של עבודותיו. וילם דה קונינג, היה אחד מהאמנים שהיוו מקור השראה לסדרת העבודות שיצר בעקבות עיון בקטלוג בהן הופיעו עבודותיו. "הגיע הזמן ליצור הומאז' לצייר שאני מאוד אוהב", כך אמר. הוא יצר סדרה של עבודות קולאז' המורכבות מגזרי צילומים מעבודותיו של דה קונינג, בהם מופיעים אלמנטים שונים: דמויות של נשים וגברים, אברי מין, ירכיים וחלקי פנים. כדי להאיר את סגנונו האישי ולהבחין בין הקו של דה קונינג ושלו, הוסיף לעבודות רישומים בעפרונות שמן וגרפיט.
יאונדה
כלכלה
ענפי התעסוקה המרכזיים ביאונדה הם הממשלה והשירות הציבורי והאזרחי. עקב הצלחת פעילותם, יאונדה נהנית מתנאי מחיה וביטחון גבוהים יותר ביחס למקומות אחרים בקמרון. כמו כן, גם  לחקלאות, ייצור ומרכזי מחקר יש מקום נכבד בכלכלת יאונדה. כלכלת העיר מתבססת על תעשיית הסיגריות, חלב ומוצריו, מוצרי זכוכית וכריתת עצים. מבשלת  בירה ועץ. בסביבתה של העיר מגדלים קפה, קקאו, קופרה, קנה סוכר וגומי. על אף הבעיות הביטחוניות והמשברים ההומניטאריים הרבים, כלכלתה של קמרון נשארה יציבה עם זאת, כמו מדינות אחרות ביבשת אפריקה, קמרון מתמודדת עם שחיתויות, בייחוד ביאונדה עיר הבירה. כמו כן, מערכת המשפט בקמרון חשופה לפגיעות וישנה הגנה חלשה על קניין רוחני. בעיה מרכזית אשר הובילה לנזק משמעותי לכלכלת העיר ואף לאבדן חיים היא שיטפונות שפוקדים את העיר באופן תכוף, מ-1980 ועד 2014. כדי להתמודד עם הבעיה, הופעל פרויקט ב-2010 שמטרתו לצמצם את כמות השיטפונות ונזקיהם. ואכן, תדירות השיטפונות פחתה וכן מחלות שנוצרו בעקבותיהם כגון טיפוס ומלריה הופחתו משמעותית.
ספורט
הקבוצה זכתה בשמונה אליפויות לאומיות, שמונה גביעי קמרון, שלושה גביעי אליפות אפריקה ובגביע אפריקה.
קבוצות כדורגל נוספות ביאונדה הן "דיאמנט יאונדה" ( Diamant de Yaoundé), ומועדון "טונרה יאונדה" (Tonnerre Kalara Club of Yaoundé). מועדון טונרה יאונדה היה בולט ביותר בשנות השמונים, בהן זכה בחמש אליפויות ובחמישה גביעים מקומיים.
אקלים
האקלים ביאונדה הוא אקלים טרופי יבש ורטוב, כאשר הטמפרטורה נותרת עקבית לאורך השנה. אולם, בשל מיקומה הגבוה, הטמפרטורה ביאונדה לא גבוהה מאוד, כפי שאולי היינו מצפים מעיר הממוקמת בסמוך לקו המשווה. העונה הרטובה והגשומה ביאונדה נמשכת כעשרה חודשים, בין פברואר לנובמבר, אולם בחודשים יולי ואוגוסט ישנה ירידה ניכרת בכמות המשקעים.
אתרים מרכזיים בעיר
במרכז העיר יאונדה נמצאים משרדי הממשלה, בתי מלון והשוק המרכזי.
איחוד מדינות הים התיכון
היסטוריה
בשנת 1995 החליט האיחוד האירופי, כחלק ממדיניות השכנות האירופית, להשיק את יזמת השותפות האירופית-ים-תיכונית, הידועה יותר בשם "תהליך ברצלונה", בוועידת שרי חוץ שנערכה בעיר ברצלונה ב-27 וב-28 בנובמבר 1995, ובסופה נחתמה "הצהרת ברצלונה". מטעם ישראל חתם על ההצהרה שר החוץ אהוד ברק (שלא כיהן כח"כ באותה עת ומונה לתפקיד כמה ימים לפני כן, ב-22 בנובמבר 1995, זמן קצר לאחר רצח רבין).
בינואר 2020 עזבה הממלכה המאוחדת את הארגון, בעקבות כניסת פרישתה מהאיחוד האירופי לתוקף.
מוסדות ומטרות
על פי המוצע, המדינות יקיימו מועצה משותפת. בדומה לנערך כיום באיחוד האירופי, נשיאות המועצה תעבור ברוטציה בין המדינות החברות בארגון. האיחוד אמור להתמודד עם בעיות בנושאי אנרגיה, ביטחון, טרור, הגירה ומסחר. בנוסף, יוקם בנק השקעות שיעזור לפתח אזורים של מדינות נחשלות יותר שבארגון.
מערכת חצי האי
אלת'מס לנדינג (וסט פוינט)
לאחר הקרב ליד ויליאמסבורג המשיך צבא הקונפדרציה בנסיגתו צפונה מערבה בכיוון ריצ'מונד. באותו קרב השתתפה, כאמור, מחצית, בקירוב, מארמית הפוטומק. האחרים השתתפו בניסיון לאיגוף אמפיבי של צבא הקונפדרציה מכיוון נהר יורק (York) התוחם את חצי האי מצפון וממזרח. בשל ההפתעה שבנסיגה המוקדמת של צבא הקונפדרציה מעמדותיו שליד יורקטאון, ההתארגנות לרדיפה הייתה איטית. בשביעי למאי כוחות האיחוד נחתו באלת'מס לנדינג (Eltham's Landing, "מנחת אלת'ם"), ליד ווסט פוינט, וירג'יניה (West Point. בשונה מווסט פוינט שבמדינת ניו יורק), במקום בו מסתעף נהר הפאמאנקי (Pamunkey) מנהר היורק, ללא התנגדות, פרט לכמה יריות אקראיות. צבא הקונפדרציה הקצה שתי חטיבות כדי למנוע את ניתוק דרך נסיגתו על ידי הנוחתים. שתי החטיבות הצליחו במשימתן, עכבו את כוחות האיחוד לזמן ארוך דיו, ומהלך הנחיתה לא הצליח לנתק את דרכי הנסיגה של עיקר צבא הדרום. צבא הקונפדרציה סבל 48 אבדות לעומת 194 של צבא האיחוד.
נורפוק ודרורי'ז בלאף
נסיגת כוחות הקונפדרציה אילצה אותם לחשוף גם את גדות נהר הג'יימס שתוחם את חצי האי ממערב ומדרום, ואלה נותרו מוגנים אך ורק על ידי הספינה המשוריינת "וירג'יניה". כוחות של האיחוד תפסו לנוכח התנגדות קלה את נורפוק (וירג'יניה), נמל הבית של ה"וירג'יניה", לא הרחק משפך הנהר, בעשירי למאי. לנוכח סכנת הניתוק, חיפשה "וירג'יניה" מפלט, ונהר הג'יימס נותר חופשי לתנועות צבא האיחוד עד למבואות ריצ'מונד. המחסום האחרון בפני גישה לבירת הדרום דרך הנהר הייתה פורט דרלינג (Fort Darling, 'מצודת דרלינג') שעל דרורי'ז בלאף (Drewry's Bluff, "צוק דרורי"), המשקיפה על עיקול חד בנהר, כ-11 ק"מ מהעיר. ב-15 במאי ניסו חמש ספינות תותחים, ביניהן ה-USS מוניטור, לפרוץ מבעד למחסום, ולאחר קרב תותחים, שנודע בשם קרב דרורי'ז בלאף, בו ספגו אבדות: 14 הרוגים ועשרה פצועים, פנו לאחור. מספר אבדות הקונפדרציה היה 15.
הנובר קורט האוז
ב-27 לחודש קיבל מקללן ידיעה על כוח גדול של הקונפדרציה העושה דרכו להנובר קורט האוז (Hanover Court House, "בית המשפט של (מחוז) הנובר"), על גדתו הדרומית של הפאמאנקי, כ-25 ק"מ צפונית לריצ'מונד, וסמוך למסילת הברזל אליה. הדבר נראה כמסכן את נתיב התגבור היבשתי מצפון, שלבואו עדיין קיווה מקללן. אי לכך, נשלח כוח בן כ-12,000 חיילים בפיקודו של בריגדיר ג'נרל פיץ ג'ון פורטר (Porter) לטפל באיום הפוטנציאלי. הכוח הדרומי, קטן מכפי שסברו הצפוניים, מנה כ-4,000 חיילים, בפיקודו של בריגדיר ג'נרל לורנס או'בריאן בראנץ' (Branch), שנשלחו לאבטח את קו המסילה.
צפיפות שנירלמן
תכונות ושימושים
למרות חסרונות תאורטיים אלה, ואולי דווקא בשלהם, הפך המדד שהציע שנירלמן לכלי מרכזי בתורת המספרים האדיטיבית. שנירלמן הצליח להראות, בעזרת שיטת הנפה, שלקבוצה \ P+P יש צפיפות חיובית, כאשר P היא קבוצת המספרים הראשוניים (יחד עם 0 ו- 1) (הסכום \ A+B מהווה סימון מקובל לאוסף כל הסכומים \ a+b כאשר a ו- b הם איברים של A ו- B, בהתאמה). כתוצאה מכך הוא יכול היה להסיק שכל מספר שלם אפשר להציג כסכום של עד 300,000 ראשוניים, או פחות. התוצאה רחוקה מאוד מזו שקיווה לה גולדבך, ובכל זאת זה היה הצעד המשמעותי הראשון לפתרון השערת גולדבך, מאז הועלתה ההשערה, כמעט 200 שנה קודם לכן.
יונה מצגר
ביוגרפיה
בשנת 1988 כתב יחד עם עו"ד נחום לנגנטל, לימים ח"כ מטעם המפד"ל, את הספר "במעגלי החיים", העוסק במעגלי השנה והחיים היהודיים. כמו כן הוא פרסם סדרת ספרי שאלות ותשובות בשם "מים ההלכה" ו"כנפי יונה". ספר השו"ת "מים ההלכה" זיכה אותו בפרס הרב טולידאנו לספרות תורנית לשנת תשמ"ט. כן פרסם שו"ת בעניינים הקשורים למלחמת המפרץ הראשונה בשם "סופה במדבר". בתשובותיו הוא מסתמך בעיקר על מקורות תשובות של רבנים שקדמו לו, לעיתים ללא מתן קרדיט נאות. בהקדמתו לספריו מזכיר הרב מצגר את המשל על הדבורה המלקטת צוף מאחרים, אך עמלה מועיל יותר מאשר עמל העכביש, הטווה קוריו בעצמו.
מעורבות בתחומים נוספים
בדברים שנשא בהלווייתם של חמשת הנרצחים בפיגוע באיתמר אמר הרב מצגר: "כתשובה לפיגוע יש להפוך את איתמר לעיר ואם בישראל".
ההשתלטות הסינית על טיבט
רקע כללי
על אף שהייתה עצמאית בפועל בתקופה האמורה, לממשלה הטיבטית היה מגע מועט עם ממשלות אחרות בעולם, למעט קשרים מסוימים עם הודו, בריטניה וארצות הברית.
ניסיונותיה של טיבט להישאר עצמאית
בשנת 1949 הסתיימה מלחמת האזרחים בסין במסגרתה תפסו הקומוניסטים את השלטון. הממשלה החדשה שמה לעצמה מטרה לספח את טיבט לסין בדרכי שלום או בכוח.
מאחר שהסינים הבינו כי טיבט לא תוותר על עצמאותה בדרכי שלום, הורה מאו לצבאו, בדצמבר 1949, להיערך לצעדה לצ'מדו שבטיבט כדי להביא את הטיבטים לשולחן המשא ומתן.
משא ומתן בין טיבט לסין
עת התמשכות השיחות, ב-7 באוקטובר 1950, התקדמו כוחות סינים למזרח טיבט, וחצו את הגבול לתוך טיבט בחמישה מקומות. זאת, במטרה להפעיל לחץ על טיבט להסכים לתנאי סין. עם זאת, טיבט לא הסכימה לאף אחד מהתנאים.
הפלישה לצ'מדו
הטיבטים נאלצו לשלוח משלחת לבייג'ינג, כאשר למשלחת זו הוצג מסמך גמור, הידוע כהסכם שבע עשרה הנקודות, שעיקרו הוא הסכמה של טיבט להיות חלק מסין. הסינים הבהירו כי המסמך אינו נתון למשא ומתן. עם זאת, סין הצהירה כי היא תאפשר לטיבט לבצע רפורמות בעצמה, לשמור על ניהול עצמי של ענייני הפנים ולאפשר חופש דת בתחומיה. המשלחת הטיבטית בבייג'ינג, שהקשר שלה עם הממשלה הטיבטית היה רופף והיא לא הורשתה לתקשר עמה, חתמה על ההסכם ב-23 במאי 1951.
הדלאי לאמה ה-14, מנהיג טיבט, היה חלוק בשאלה האם לקבל את ההסכם או לברוח מטיבט. באוקטובר 1951, כאשר הוא בן 15 שנים בלבד, בחר שלא לברוח לגלות, ונתן את אישורו להסכם. זמן קצר לאחר מכן, צבא השחרור הסיני נכנס ללהסה, בירת טיבט.
סן מיקלה
היסטוריה
בית הקברות עובר תהליך הרחבה ארוך, לאחר שב-1998 זכה משרד האדריכלים של דייוויד צ'יפרפילד בתחרות עיצוב בינלאומית להוספת חדר מתים וקרמטוריום באי, ובניית אי מלאכותי מקביל בשטח 500 דונם, שיופרד מהאי הקיים בתעלה ברוחב 15 מטר. נכון ל-2005, הבנייה אמורה להסתיים ב-2014.
מכון קונפוציוס
מטרות פוליטיות
נשיא סין הקודם הו ג'ינטאו אמר ב-2010: "להקים ולהפיץ ברחבי העולם את המכונים השונים ללימוד סינית כמו מכוני קונפוציוס זה להרחיב את השפעת המפלגה שלנו [המק"ס] ברחבי העולם. נגלה ונטפח אנשים מכל הגזעים המזדהים ותומכים במק"ס. אנשים אלה הם שימושיים מאוד עבורנו כדי לשמור על העוצמה... זהו הצבא שלנו לצוערים של העתיד" (בסינית).
טענות נוספות הן שמטרת המכונים להשפיע (לטובה) על דעת הקהל העולמית לגבי סין.
עדניים
עדניים (שם מדעי: Paradisaeidae; מכונות גם ציפורי גן עדן), משפחת עופות מסדרת ציפורי השיר, אשר נודעות בייחוד ביפי נוצותיהן המגוונות, ומכאן שמן.
מכון קונפוציוס
ויכוח על מדיניות העסקה
באתר "האן-באן" מתוארים המורים שיכולים ללמד במכוני קונפוציוס: "מדריך המלמד את השפה הסינית יהיה בגילאי 22–60, בריא בגופו ובנפשו וללא היסטוריה של השתתפות בפאלון גונג או בארגון לא חוקי אחר, וללא תיק פלילי". ברוב האוניברסיטאות המורים מועסקים על ידי הממשלה הסינית ולא על ידי האוניברסיטה.
רוזלי סלוטר מורטון
ספרים
בכתבה לעיתון של פיטסבורג, הכותב והאנסן מתאר את האוטוביוגרפיה של מורטון כ"ספר מצוין על הישגיה של אישה ", ושבח את תיאורי הנושאים הרפואיים וגם את הנושאים הפוליטיים. ב"ברוקלין דיילי איגל" כתב ג'ורג' קורי, "אין נקודת זמן בה בפרה משעמם", וכינה אותו ספר חשוב לתיעוד תרומותיה של "צלבנית". סולט לייק טריביון תיאר את הספר כ"אינפורמטיבי, מרגש וצבעוני ", ו"הסידני מורנינג הראלד" כינה אותו "מעניין במיוחד". אינדיאנה גאזט דירגה את הספר כאחת האוטוביוגרפיות הרפואיות הטובות ביותר של התקופה האחרונה. לאחר שסיימה את האוטוביוגרפיה שלה, נסעה מורטון לאירן, וב -1940 פרסמה ספר על הארץ וזמנה נקראו "חופשתו של דוקטור" באיראן.
תירס סקסואל
ייסוד הצמד
טל טירנגל (נולד ב-22 בפברואר 1984) ויורן דוידי (נולד ב-14 במאי 1982) נפגשו במסגרת סדנה של "דומינו גרוס" בתחילת שנת 2010. הם החלו להופיע יחדיו במופע "פגע וברח - מעבדה תרבותית" של דומינו גרוס, מופע בו אמני דומינו גרוס מציגים ומנסים מערכונים חדשים בפני קהל. השיר הראשון אותו כתבו והופיעו איתו הוא "גבר שמן עם משקפיים". לאחר מספר חודשים של הופעות במסגרת זו, החל הצמד לפרסם את השירים ברשתות החברתיות ובאתרים נוספים.
פעילות
חברי ההרכב העלו סרטונים רבים לרשת, ואלו גרפו מאות אלפי צפיות. הדבר הוביל לפרסום רב בקרב הגולשים. לאחר מספר חודשים של עלייה מתמדת במספר הצפיות בסרטונים, יצאו תירס סקסואל בהופעה משלהם.
שפראכבונד
קיימות מספר דוגמאות לתופעת איחוד שפות:
שפראכבונד הוא אחד משתי התאוריות הרווחות המסבירות את הקרבה בין שפות טורקיות, מונגוליות וטונגוסיות. המצדדים בתאוריה זו טוענים כי קווי דמיון בין השפות נוצרו עקב קרבה גאוגרפית ומגע בין דובריהן, ומתנגדים לטוענים לקשר גנטי בין משפחות שפות אלה, קבוצה אותה הם מכנים שפות אלטאיות, ולעיתים אף מצרפים אליה את הקוריאנית והיפנית.
זוראב צ'יאברשווילי
חייו
לאחר שסיים את לימודי התואר הראשון, ביוני 1994, בחוג לפילוסופיה וסוציולוגיה באוניברסיטת טביליסי, הוא המשיך ללמוד ב"ניו סקול" בניו יורק, בה השלים את התואר השני. הוא חזר לאוניברסיטת טביליסי וסיים, בשנת 1999, כדוקטור לפילוסופיה.
מתלה (רכב)
מתלה הוא מערכת של מרכיבים המקשרים בין גלגל כלי הרכב לגוף הרכב. המתלה עשוי לכלול קפיצים, בולמי זעזועים ומערכת זרועות מקושרות. תפקידו של המתלה הוא: תכנון המתלה הטוב ביותר שימלא רק את המטרה הראשונה יהיה שונה מזה שימלא רק את השנייה, ולכן מתלים מתוכננים בדרך כלל כפשרה בין המטרות עם נטייה לכיוון מסוים בהתאם לאופי כלי הרכב. לדוגמה, כלי רכב ספורטיבי יצויד במתלים בעלי אחיזת כביש טובה ונוחות נסיעה טובה פחות.
מאפיינים
מתלה מאופיין במגוון רחב של פרמטרים המשפיעים על התנהגות כלי הרכב. לעיתים ניתן לקבוע פרמטר מסוים במפעל הייצור בלבד, לעיתים בזמן טיפול במוסך, ולעיתים כולל המתלה אמצעי כיוון המאפשרים למשתמש ברכב לשנות את התנהגותו בהתאם לצורך. באופן טבעי כוונון משתמש נפוץ יותר בכלי רכב יקרים ובעלי אופי ספורטיבי.
מנהגי אבלות בימי ספירת העומר
מניעה מנישואין ומתספורת
המנהג הוא להימנע מלהינשא ומלהסתפר בתקופה שבין פסח לעצרת (חג השבועות), ויש הנמנעים רק בחלק מתקופה זו, כמו שיבואר.
המנהג היום
יש הנוהגים להסתפר ולהתחתן בראש חודש, ביום העצמאות וביום ירושלים, אף על פי שהם חלים בתוך התקופה שהאיסור נוהג בה. אחרים נוהגים להסתפר רק כאשר ראש חודש אייר חל בשבת, לכבוד שבת וראש חודש.
תספורת ונישואין בראש חודש אייר
מאחר שהעניין תלוי בנקודת ההתחלה של מנהגי האבלות, אם מתחילים בהם מיד לאחר חג הפסח או רק בתחילת חודש אייר, נוצרה אי בהירות מסוימת. היו שהתחילו מיד לאחר הפסח, וערכו חתונות מתחילת חודש סיוון, והיו שערכו חתונות עד תחילת אייר ונמנעו מהן אחר כך עד חג השבועות. כדי להימנע ממצב של "תרתי דסתרי" (או, בהקשר זה, ריקוד על שתי החתונות), הוציא בית הדין בפרשבורג תחת הנהגתו של רבי משולם איגרא כרוז שנועד להסדיר את המנהג בתחום. הוא קבע כי מותר להינשא בכל חודש ניסן, וגם בראש חודש אייר, אך לעומת זאת ייאסרו הנישואין גם בחודש סיוון עד לחג השבועות. למעשה נקט רבה המאוחר יותר של פרשבורג, החת"ם סופר, כי לעיקר הדין, אין התקנה מחייבת אלא את העיקרון לפיו יש להימנע מיצירת סתירה פנימית שתביא לידי כך שלא נהגו 33 ימים באבלות, ולכן יכולים הרוצים בכך להינשא בראש חודש אייר, כיוון שהם עצמם אינם נישאים גם לאחר ראש חודש סיון, אך הרב העורך חופות וטקסי נישואין יימנע מלחתן זוגות בשני התאריכים. בהתאם לגישה זו, קבע הרב יוסף צבי דושינסקי כי:.
מניעה מעשיית מלאכה
על אף שבחלק מהמקורות המנהג מובא כמנהג הנשים, אמנם יש שכתבו שלאו דווקא נשים, והוא הדין גברים. אמנם יש שכתבו שבדווקא נכתב נשים:
דה זור'ב
מקור המשפחה היה ככל הנראה מדמשק ומהעיירה ראשיא אל-פוח'אר שבדרום לבנון. דתם הייתה נוצרית אורתודוקסית. אליאס זור'ב היה אחד מראשי העירייה החשובים בתולדות היישוב רשיא אל-פוחאר. ענף המשפחה במצרים קיבל תואר של רוזנים.
למשפחה הייתה באלכסנדריה וילה מפורסמת שנבנתה בשנת 1898, שמשמשת כיום אכסניה לבית הספר "טושקה". בקהיר ברחוב קאסר אנ-ניל נמצא ארמון זור'ב, שתוכנן בידי מקס הרץ פאשה, והפך מאוחר יותר לבניין נציגות דנמרק.
הגביע הרוסי בכדורסל 2002/2003
הגביע הרוסי בכדורסל גברים בעונת 2002/2003 נערך בחסות התאחדות הכדורסל הרוסית. הטורניר שנערך מנובמבר 2002 עד מרץ 2003 היה טורניר הגביע השני וזכתה בו אוניקס קאזאן הטטארית.
תא ההדחות (2020)
עלילות
האירוע כלל קרבות שנבעו מעלילות מתוסרטות גם מ-Raw וגם מסמאקדאון.
קרבות מקדימים
אז, אנדרדה (שלווה לקרב על ידי זלינה וגה) הגן על אליפות ארצות הברית נגד הומברטו קאריו. במהלך הקרב, וגה הסירה את המזרן מחוץ לזירה כדי לחשוף את הרצפה ולאפשר לאנדרדה לנסות לבצע על קאריו את מהלך ההאמרלוק DDT. לעומת זאת, קאריו הצליח להתחמק מכך ולבצע עליו את מהלך הסופלקס. בסיום, לאחר סדרה של ניסיונות הצמדה. אנדרדה הצליח להצמיד את קאריו לניצחון תוך כדי שאחז במכנסיו, מה שהקנה לו הגנה מוצלחת על התואר.
רשימה
מבנה רשימות
כאשר האיברים ברשימה קצרים מאוד, ניתן לכתוב את הרשימה בצורה קומפקטית, מבלי שתיפגע בהירותה, כמשפט אחד שבו מופיעים איברי הרשימה מופרדים בפסיקים, למשל: ניסיון להציג בצורה כזו רשימה שאיבריה ארוכים יוצר פסקה מייגעת ופחות ברורה.
הילדה גדיאה
ביוגרפיה
הילדה גדיאה נולדה בלימה שבפרו. הייתה המזכירה הראשונה של ה-APRA, מפלגת שמאל מרכז פרואנית. בשל פעילותה במפלגה, הוגלתה לבסוף למקסיקו ב-1948.
תהודה מגנטית גרעינית
הסבר על פי פיזיקה קלאסית
לגרעינים של אטומי כל היסודות יש מטען חשמלי, שמקורו במטען החשמלי של הפרוטונים שבגרעין. לחלק מן הגרעינים יש גם מומנט מגנטי - כלומר, הם מתנהגים כאילו יש בתוכם מעגל אינפיניטסימלי של זרם. לקיומו של המומנט המגנטי יש שתי תוצאות: ראשית, המומנט עצמו מייצר שדה מגנטי בחלל, ושנית, המומנט מושפע משדות מגנטיים חיצוניים. מקור המומנט המגנטי של הגרעין הוא ה-ספין (תנע זוויתי אינהרנטי) של הנוקליאונים שבתוכו - פרוטונים וגם נייטרונים. לרוב הגרעינים אין מומנט מגנטי, כי הנוקליאונים באים בזוגות, ולכן, מאזנים זה את המומנט המגנטי של זה. אבל בגרעינים מסוימים, כגון מימן (שיש לו רק פרוטון אחד), זרחן, פחמן-13 וכיוצא באלה, יש לגרעין מומנט מגנטי שונה מאפס.
תופעת ה-NMR קיימת בחומר שלגרעין שלו יש מומנט מגנטי. בהיעדר שדה מגנטי חיצוני, חומר כזה לא מראה שום תכונות מגנטיות (אין לו מגנטיזציה כוללת (bulk magnetization)), מאחר שהמומנטים המגנטיים מתאזנים הדדית (היות שהם מכוונים אקראית במרחב). אם מסמנים את המומנט המגנטי של גרעין מסוים כ \mu_i אז
לסיכום, לתדר לרמור יש שתי משמעויות:
מירצ'ה אליאדה
נושאים עיקריים בחיבוריו ומחקריו
ההתעניינות של אליאדה במיתוס הייתה רבה. אחד מהטקסטים המכוננים בשטח זה, אשר נכתב לאחר מלחמת העולם השנייה ותורגם למספר שפות נקרא המיתוס של השיבה הנצחית. מיתוס נוסף עליו כתב אליאדה הוא מיתוס ההשלמה מחדש. כתיבה זו הפכה את אליאדה לאחד ההוגים הגדולים בחקר הדת. טענותיו העיקריות, כפי שבאות לידי ביטוי כבר במיתוס של השיבה הנצחית, מתייחסות למספר נקודות: חשיבותו של המרכז הגאוגרפי, חשיבותו של זמן-ההתחלה, וחשיבותם של מיתוסים וריטואלים כאמצעים לחצות את המימד ההיסטורי ולהתקרב אל הממשי והאמיתי, נקודת המוצא של המציאות. לדבריו, "בדומה למעשים האנושיים כשלעצמם, גם האובייקטים של העולם החיצוני חסרים ערך מהותי עצמאי משל עצמם. חפץ או פעולה נעשים בעלי ערך, ובכך הם נעשים ממשיים, הואיל והם משתתפים בדרך זו או אחרת במציאות שהיא נשגבת מהם" (מיתוס השיבה הנצחית, עמוד 10). בכמה מחיבוריו הוא מדבר על טכניקות מיסטיות אשר יכולות להחזיר את האדם אל אותה ראשית היסטורית, כגון יוגה ושמאניזם. כלומר, אליאדה מדגיש את כוחן של הטכניקות המיסטיות ככאלו שבעזרתן ניתן לחזור למקומות אידיאליים כמו גן עדן אשר מתקיימים במימד המיתי ולא ההיסטורי. ההבדל בתפיסתו מהתפיסה השכיחה היה שמבחינתו מימד מיתי זה היה אמיתי ונגיש.
תהודה מגנטית גרעינית
שימושים בחקלאות
היכולת "לראות" את המבנה הפנימי של החומר מאפשרת לזהות קיום ומיקום של גרעיני פירות בתוך הפרי עצמו. כך למשל, נעשה שימוש במכשירי MRI כאמצעי לבקרת איכות במפעלים העוסקים בייצוא חקלאי איכותי של פירות המשווקים כ"חסרי זרעים".
שימושים לטובת אנליזת צמיגות
מכשירי NMR יכולים לשמש למגוון גדול של צורכי אנליזות צמיגות בתעשיות הקוסמטיקה והתרופות - כדי לבדוק הדירות בייצור של קרמים, ג'לים ומשחות למיניהן.
עין השלושה
עין השלושה (עֵין הַשְּלֹשָה) הוא קיבוץ מתחדש השייך לתק"ם הנוער הציוני. הקיבוץ נמצא בצפון-מערב הנגב ושייך למועצה אזורית אשכול.
היסטוריה
בתחילת נובמבר 1950 עברו לנקודת הקבע כ-2.5 ק"מ דרומה משם.
כקיבוץ שנוסד בידי יוצאי דרום אמריקה היווה הקיבוץ אחת מנקודות ההתיישבות אליו הובאו מבקרים מדרום אמריקה בישראל לביקור.
Only Love Can Hurt Like This
במדיה
גרסת כיסוי לשיר בשפה הספרדית, שכותרתו "Sólo el Amor Lastima Así", של הלהקה המקסיקנית, מוטל, בהשתתפות הזמרת המקסיקנית, מריה חוסה , יצא ב-7 באפריל 2015. גרסת הכיסוי הופיעה בפסקול של הסרט A La Mala.
JavaBeans
דוגמה ל-JavaBean
/**    * Getter for property "deceased" * Different syntax for a boolean field (is vs. get) */   public boolean isDeceased { return this.deceased; }
שלמה חליווה
הטרדות מיניות והרשעות באונס
בנובמבר 1970 הוטלו עליו 7 שנות מאסר. שנתיים המאסר על תנאי שהושתו עליו ביוני 1969 (בעקבות ניסיון אונס התיירת) הופעלו בחפיפה לשבע שנות המאסר. ב-26 באוקטובר 1975 השתחרר חליווה באמצעות ניכוי שליש – וחזר לבית הוריו בעכו.
ב-2 בפברואר 1976 נעצר שוב בחשד לחמישה מקרי אונס שביצע לאחר השחרור.
חשד ברציחתן של ליאונור בן לולו ועירית יעקבי
בשנת 1976, בזמן שחליווה היה עצור בחשדות למעשי אינוס, הוא נחקר בחשד לרצח ואונס של ליאונור בן לולו וגם לגבי אונס ורצח עירית יעקבי.
הנדסה חברתית (אבטחת מידע)
שיטות תקיפה נפוצות
כל הטכניקות בהנדסה חברתית מבוססות על תכונות פסיכולוגיות מסוימות של האדם, בעיקר בתחום קבלת ההחלטות. תכונות אלו, המכונות לעיתים "באגים בחומרת האדם", ניתנות לניצול בצירופים שונים כדי ליצור טכניקות התקפה. בין סוגי ההתקפות קיימים: דיוג, איסוף מידע, תסריטים, הסחת דעת, פיתוי ועוד.
השימוש בפיתוי הוא בדרך כלל על ידי טקסט שמשכנע את המשתמש להוריד משהו או ללחוץ על קישור. הנה מספר טקסטים לדוגמה: הנה דוגמה למשפט בהנדסה חברתית שיכולה לגרום למשתמש שחושב שהוא מוריד משחק מוכר - להפעיל וירוס (אף על פי שהאנטי-וירוס יודיע למשתמש על ההורדה המסוכנת, ויבקש את אישורו להמשך): "שימו לב: אנטי-וירוסים ישנים עלולים להציג את המשחק כווירוס. אל דאגה, המשחק רק משתמש בהרשאות רחבות כדי לחבר אתכם אל המשחק".
מוזיאון הידידות הבין-לאומית
ממשלת קוריאה הצפונית עושה שימוש במיצגי המוזיאון כאמצעי תעמולה אשר מטרתו היא להמחיש את התמיכה לה זוכה המשטר הצפון-קוריאני מצד גורמי חוץ מכל רחבי העולם. במהלך ביקור במוזיאון, נאמר למבקרים כי המספר הרב של המתנות המוצגות בו מהווה "הוכחה לאהבה ולכבוד האינסופיים כלפי המנהיג הגדול".
אלווין ג'ונס
ביוגרפיה
אלווין ג'ונס נולד בפונטיאק שבמדינת מישיגן. הבן הצעיר ביותר במשפחה בת עשר נפשות, אביו עבד בחברת ג'נרל מוטורס. שנים מאחיו הבוגרים הפכו גם כן לנגני ג'אז - האנק ג'ונס ות'אד ג'ונס.
אליעזר קלינה
ביוגרפיה
קלינה שיחק בנבחרת הנכים של צה"ל בכדורעף ובשנת 1974 הקים בבית הלוחם את קבוצת הכדורעף ושימש מאמן הקבוצה. הנבחרת זכתה להישגים מראשיתה, החזיקה באליפות העולם בשנים 1975 ו-1976 והשתתפה בהצלחה בתחרויות אולימפיאדת הנכים. כשחקן וכמאמן היה קלינה שותף לזכיית הנבחרת בשלוש מדליות זהב (אולימפיאדות הנכים בשנים 1976, 1980 ו-1984) ומדליית כסף (אולימפיאדת הנכים 1988). בשנת 1992 הגיעה הנבחרת למקום השישי.
מלאך המות והשוחט
הסיפור פורסם לראשונה ב-30 בספטמבר 1955 (או 1953) בעיתון "הארץ", ופעם נוספת באותו עיתון בספטמבר 1961, ולבסוף נכלל בכרך "האש והעצים" שיצא לאור בשנת ה'תשכ"ב, הכרך האחרון של כתבי עגנון שיצא לאור בחייו. במעבר בין הגרסאות התרחב הסיפור וכמעט הוכפל.
פנום פן
שנות המלחמה ושלטון הקמר-רוז'
ב-17 באפריל 1975, יום ראש השנה הקמבודי, נכבשה העיר על ידי הקמר רוז'. קמבודים רבים, בעיקר משכילים, בני השכבות העשירות ותומכי המשטר הישן, נאסרו והוצאו להורג. השגרירים והאזרחים הזרים גורשו מהמדינה, ומרבית האוכלוסייה פונתה בכפייה תוך ימים ספורים אל מחוץ לעיר. המפונים הועברו לכפרים כחלק מניסיון ליצור חברה המושתתת על חקלאים (פינויים בכפייה התרחשו גם בערים באתאמבאנג, קמפונג צ'אם, סיאם ריאפ וקמפונג טום).
ארכיטקטורה ואתרים
מתקופת השלטון הצרפתי נותרו וילות ומלונות פאר קולוניאליים, שדרות רחבות, וכן שוק פסאר טום-טמיי, שוק מקורה השוכן תחת כיפה גדולה, ומושך תיירים ותושבים רבים.
נעמי באן
ביוגרפיה
במהלך הכיבוש הגרמני של ממלכת הונגריה (מבצע מרגרטה), נשלח אביה למחנה עבודות כפייה, ואילו היא, ארז'בט, גאבור, אמה, סבתה מצד אמה, נינה, ואחד עשר קרובי משפחה נוספים נשלחו תחילה למפעל ללבנים ליד דברצן ולאחר מכן, ב-1 ביולי 1944, למחנה הריכוז אושוויץ. כל בני משפחתה שנשלחו לאושוויץ נרצחו, אך היא הועברה על ידי יוזף מנגלה בעצמו לאלנדורף, תת-מחנה של מחנה הריכוז בוכנוולד, לעבודה במפעל תחמושת.
רצף ניבים
בבלשנות חברתית מתייחס המושג למצב בו לפחות שני ניבים (או שתי שפות) מתמזגים זה עם זה ללא גבול ניתן להגדרה.
ריינהרד ג. הייניש
ביוגרפיה
הייניש גדל בפילאך, בשנת 1983 החל ללמוד מדעי המדינה באוניברסיטת וינה. בשנת 1987 קיבל מאוניברסיטת וירג'יניה תואר מאסטר לאומנויות ובשנת 1994 תואר דוקטור מאוניברסיטת המדינה של מישיגן.
דרום טאראווה
דרום טאראווה (אנגלית: South Tarawa) או המועצה העירונית טאינאינאנו (Teinainano) היא בירת הרפובליקה של קיריבטי וגרים בה 63,439 אנשים נכון ל-2020. העיר שוכנת על אטול טאראווה, על מספר איים קטנים באטול בין האי קיריבטי לאי בונריקי. איים אלה מקושרים בסוללות, דבר היוצר אי יוצא דופן בצורתו.
ניקלאס קאול
ביוגרפיה
באליפות העולם עד גיל 18 שנערכה ב-2015 בקולומביה זכה במדליית זהב בקרב עשר בשיא עולם לנערים ובמדליית כסף בהטלת כידון. באליפות העולם עד גיל 20 ב-2016 זכה במדליית זהב בקרב עשר וכך גם באליפות אירופה באתלטיקה עד גיל 20 ב-2017. באותה שנה קבע שיא עולם לנוער של 8435 נקודות.
אבקת סוכר
אבקת סוכר קיימת בדרגות שונות של עובי. המשפיע על מעודנותה. הדרגות מסומנות באות X כאשר ככל שמספר ה־X גדול יותר, כך האבקה טחונה דק יותר. בתעשייה, נהוג לערבב אבקת סוכר עם עמילן תירס או קמח חיטה או קלציום פוספט (זרחת סידן) כדי לשפר את זרימתה, בשל תוספות אלה לא משתמשים באבקת הסוכר כממתיק למשקאות. אולם בתעשיית המזון ניתן גם להשיג אבקת סוכר שלא עורבבה עם מרכיבים אחרים.
במגדנאות משתמשים באבקת סוכר לזרייה על עוגות מסוימות, סופגניות ולעיתים גם על לביבות מתוקות, פרנץ' טוסט ומצה בריי בפסח.
זאין מאליק
ביוגרפיה
מאליק החל לכתוב מוזיקת ראפ כשהיה תלמיד בבית הספר, והופיע בפעם הראשונה מול קהל כשהזמר ג'יי שון ביקר בבית ספרו. בגיל 15–17 עסק באיגרוף. לפני שהחל בקריירת המוזיקה, תכנן להיות מורה לאנגלית.
ליגת העל הסרבית בכדורסל
שיטת הסופרליגה
האלופה וסגניתה משחקות במפעל היורוליג או היורוקאפ, לפי הסכמים או תוצאות המוקדמות. כמו כן, שתי הקבוצות שסיימו ראשונות בליגה הסדירה (מתוך שלוש המעפילות), עולות באופן אוטומטי אל הליגה האדריאטית השנייה, קבוצות הליגה זכאיות להשתתף במפעל הליגה האדריאטית והליגה הבלקנית לפי בחירה והסכמים.
סקוט גלן
קריירה
הופיע במותחנים הפוליטיים "אומץ תחת אש" בתור הכתב טוני גרטנר ו"כח להשחית" של קלינט איסטווד בתור סוכן השירות החשאי ביל בארטון. בשנת 2000 שיחק במותחן ההרפתקאות של מרטין קמפבל "מעבר לגבול הסכנה" וגילם את מטפס ההרים מונטגומרי וויק היוצא למשימת הצלה עם פיטר גארט (כריס אודונל) בהר הK2.
מסיבת גויים
בהלכה מסיבת גויים היא מסיבת רעות של גויים, שבמסגרתה שותים משקאות חריפים, שעל פי פוסקים רבים נאסר על יהודי ליטול בה חלק, מחמת החשש שהדבר יביא לידי חתנות עם הגויים.
זירה (צבא)
מפקד זירה הוא קצין בדרגת פילדמרשל או גנרל הצבא.
יתוש הטיגריס האסייתי
היתוש חדר לאירופה בשנות ה-70, באלבניה. בשנות ה-90 החל היתוש לפלוש לאמריקה ולאיטליה והוא היתוש העיקרי הגורם לעקיצות בצפון איטליה. בשנת 2007 גרם להתפרצות מקומית של מחלת הצ'יקונגוניה. בשנת 2002 נמצא לראשונה היתוש בישראל (במושב גנתון) ומאז מתפשט היתוש באזור.
הפצת מחלות
יתוש הטיגריס האסייתי נחשב למעביר העיקרי של נגיף הצ'יקונגוניה ברחבי העולם. לצד העברת נגיף זה, היתוש הוא נשא של נגיף קדחת דנגי ובמקרים רבים הוא נושא את נגיף קדחת מערב הנילוס אותו הוא עשוי להעביר לאדם. אורך חייו הממוצע הוא כשבועיים.
ויליאם פיכטנר
ביוגרפיה
תפקידו הראשון של פיכטנר היה בסדרת הטלוויזיה "As the World Turns". הוא שיחק בתפקידים מינוריים בסרטים: "קונטקט", "משחק מכור", "התרסקות", "האביר האפל", "בלאק הוק דאון" ו"ארמגדון". על משחקו ב"התרסקות" הוא קיבל את הפרס על השחקן הטוב ביותר.
גוליילמו מרקוני
קורות חייו
מרקוני נולד בבולוניה שבאיטליה ב-25 באפריל 1874, כבן שני לג'וזפה מרקוני, אציל מדיני, ולאשתו, אנני ג'יימסון, בתו של אנדרו ג'יימסון האירי. הוא למד בבתי ספר פרטיים בבולוניה, בפירנצה ולאחר מכן בליבורנו. עוד בילדותו נתן מרקוני תשומת לב רבה למדע בנושאי החשמל והפיזיקה, ולמד את עבודותיהם של המדענים מקסוול, הרץ, ריג'י, לודג' ונוספים.
המשבר הכלכלי העולמי (1929)
צרפת
המשבר שהחל בשנת 1931 הגיע לשיאו בשנת 1932, עם אבטלה בשיעור של 15 אחוז וירידה של 25 אחוז בתוצר התעשייתי. הממשלה הצרפתית בראשות אנדרה טרדיה, שעלתה אותה שנה, הציבה כסיסמת מסע הבחירות את האיום הקומוניסטי והמשיכה לדבוק במדיניות הקודמת, למרות תביעות משמאל להגדלת ההוצאות והטבות אחרות.
קורט שריידר
ביוגרפיה
בבחירות 2022 התמודד לתקופת כהונה נוספת, אך בבחירות המקדימות במפלגה הדמוקרטית הפסיד שריידר למתמודדת הפרוגרסיבית ג'יימי מקלאוד-סקינר ביחס של 42.7%–56.9%. הניצחון של מקלאוד-סקינר בבחירות המקדימות התבסס בעיקר על דריסת הרגל שלה במחוז דשוטס (Deschutes), שסופח לתחומי מחוז הקונגרס של שריידר לראשונה בבחירות אלה. שריידר הוא החבר המכהן הראשון במשלחת אורגון לקונגרס שהפסיד בבחירות מקדימות מאז 1980. האתר "פוליטיקו" ייחס את הפסדו לתסכולם של בוחרים פרוגרסיביים מעמדותיו המתונות בנוסף על התמיכה שקיבל מהנשיא ג'ו ביידן. מאמר מערכת של ה"וול סטריט ג'ורנל", בו כונה שריידר "ג'ו מנצ'ין של אורגון", הסביק כי ההפסד שלו הוא דוגמה לאופן שבו הוצבו הדמוקרטים השמרנים בסכנת הכחדה. אי לכך, כהונתו תמה עם התפזרות הקונגרס ה-117 של ארצות הברית בראשית ינואר 2023.
שבט מקדונלד
טירת צ'יראם (Tioram)
טירה הרוסה באזור לוכאבאר היושבת על פיסת אדמה ההופכת לאי בשעות גאות. משמעות שמה הוא "טירה יבשה". הטירה שימשה משכנו של ענף מקדונלד משבט רנאלד עד שנת 1692 אז כבשו אותה כוחות הממשלה משום שראש הענף תמך ביעקוביטים במהומות היעקוביטיות. ב-1715 השבט שב וכבש את הטירה והצ'יף שרף אותה במטרה שלא תיפול לידי הכוחות האנגלים.
מטפלזיה
בניגוד לדיספלזיה מטפלזיה אינה נחשבת כשלב קדם סרטני כיוון שלא מעורבים בה מוטציות, בנוסף בניגוד לדיסלפסיה במטפלזיה תאים בוגרים מסוג אחד לא מתמיינים לתאים מסוג שונה, אלא תאי פרקורסור (תאי גזע) מתמיינים לתאים מסוג שונה.
ז'וזף מיליק
ז'וזף תדיאוש מיליק (בפולנית: Józef Tadeusz Milik; 24 במרץ 1922 – 6 בינואר 2006) היה כומר קתולי ממוצא פולני, וחוקר מקרא ידוע.
מלחמת לפלנד
המפקד הפיני, גנרל היילמאר סילאסוואו שכוחותיו ניצחו את הצבא האדום בקרב סואמוסאלמי, הוביל את הפעילות כנגד הגרמנים. בין היתר הוא נעזר בדיוויזיית השריון הפינית. באוקטובר ונובמבר 1944 גרש אותם מרוב השטח הצפוני של פינלנד. הכוחות הגרמניים בפיקודו של הגנרל לותר רנדוליץ הגיבו בהרס שטחים נרחבים בצפון פינלנד תוך שימוש בטקטיקה של אדמה חרוכה. יותר משני שלישים ממבני המגורים באזור זה נהרסו ובירת המחוז רובניימי נשרפה עד היסוד. בנוסף לאובדן הרכוש המוערך בשווה ערך ל-$300 מיליון דולר (של שנת 1945), כ-100,000 תושבים הפכו לפליטים, מצב שהחמיר את בעיית השיקום שלאחר המלחמה (לאחר המלחמה הורשע רנדוליץ בפשעי מלחמה ונידון ל-20 שנות מאסר). הכוחות הגרמניים האחרונים גורשו באפריל 1945.
זאב וינשל
פעילותו הציונית
בבאקו היה פעיל בוועד הציוני ושימש גם כיושב-ראשו. ככזה היה הנציג בקונגרסים ציוניים שונים (בשמיני, בעשירי ובאחד-עשר).
ב-1909 ביקר עם בניו בארץ ישראל. ב-1917 נבחר לסגן יו"ר הוועידה הציונית הקוקאזית וכחבר מועצת עיריית באקו. ביולי 1922 עלה ארצה, עבד כרופא ברחובות מיולי 1923 עד סיום חוזהו ביולי 1924, כרופא סניטרי עירוני בתל אביב עד אפריל 1926, ולבסוף התיישב בחיפה ופתח קליניקה ברחוב הרצל.
כלכלת שוק
כלכלת שוק חופשי ביהדות
בכל התקופה בה לא היה משטר יהודי ריבוני ועצמאי, הייתה מדיניות הרווחה היהודית מבוססות על יוזמות קהילתיות ומקומיות באופיין כמו מפעלי גמ"ח, מצוות צדקה, נורמות חברתיות של עזרה הדדית בין חברי הקהילה ובין יהודי אחד ליהודי אחר ואף סיוע לגר (כלומר לאנשים שאינם ממוצא יהודי). כמו כן היהדות שמה דגש על קיומם של מוצרים ציבוריים כמו מערכת חינוך קהילתית לכלל בני הקהילה, ומוסדות צדקה ותמיכה. יש הרואים בכל תמיכה לטענה שמדיניות רווחה צריכה להיות בידי הקהילות ולא המדינה. אחרים טוענים כנגדם שאי אפשר ללמוד ממצב בו לא הייתה מדינה למצב בו יש מדינה.
מה נשים רוצות
תגובות לסרט
אף על פי שהסרט בוים בידי אישה, ננסי מאיירס, עלילת הסרט מלאה בסטריאוטיפים פוגעניים כלפי נשים, והיא תוארה כסקסיסטית.
דיאן קרוגר
קריירה
בשנת 2015 שיחקה בסרט המתח "מרילנד".
חיים אישיים
קרוגר הייתה בזוגיות עם השחקן הצרפתי גיום קאנה משנת 1999 והשניים נישאו ב-1 בספטמבר 2001; הזוג אף שיחק זה לצד זה במספר סרטים, אולם לבסוף הזוג התגרש ב-2006. בין השנים 2006 עד 2016 הייתה בזוגיות עם השחקן האמריקאי ג'ושוע ג'קסון. באותה שנה החלה לצאת עם השחקן נורמן רידוס ובנובמבר 2018 נולדה לזוג בת.
קורדיליה, מלכת בריטניה
קורדיליה הייתה חביבה על ליר יותר משתי אחיותיה (קונריל וריגן). ליר החליט לחלק את הממלכה בין בנותיו הנשואות, אולם קורדיליה סירבה להינשא שלא מאהבה, ולכן לא קיבלה חלק מהממלכה בניגוד לאחיותיה. אף בהיעדר נדוניה התאהב אגאניפוס, מלך הפרנקים ונשא אותה לאישה, והיא מלכה עמו בגאליה.
King Nothing
ליריקה
מילות השיר מתייחסות לאנשים שמשקיעים את כל חייהם בהרווחת כסף, ואז מבינים ("Then it all crashes down", זאת אומרת: ואז הכול מתרסק.) שכל הכסף לא השיג להם משהו באמת שווה.
לוליגו שקוף
בעל גוף מוארך, שקוף ודמוי חץ. חלקו העליון בגוון ורוד אדמדם עם נקודות לבנבנות. סנפירי הצד משולשים ונמשכים לאורך שני שלישים מגופו. בזרועות הציד ישנם כפתורי הצמדה, כשהמרכזיים גדולים בהרבה מן הצדדיים. הזכר מגיע לאורך של 64 ס"מ לעומת הנקבה שמגיעה ל-36 ס"מ.
מערות הפלדה
תרגום לעברית
התרגום הראשון משנת 1975 יצא לאור בהוצאת מסדה בתרגומו של חיים גליקשטיין. לאורך השנים נשמעה ביקורת על התרגום, בעיקר על האופן המאולץ שבו בחר גליקשטיין לעברת את שמות הגיבורים (לייג'ה תורגם לאליה, ג'סי תורגם לאיזה וכן הלאה), ועל מבנה המשפטים התואם יותר תחביר אנגלי.
ז'יל בן-דוד
ז'יל (ג'יל) בן דוד (נולד ב-25 באוקטובר 1955) הוא שחקן, מדבב ובובנאי ישראלי.
ריאד סאטוף
קורות חיים וקריירה
כשעבר לתעשיית הקולנוע, ביים את סרטו הראשון, Les Beaux Gosses (הידוע גם בכותרתו האנגלית The Kiss Kissers). הוא יצא לאור ב-10 ביוני 2009 וזכה להצלחה רבה בצרפת – מיליון איש צפו בחודשיים הראשונים לצאתו. בסרט מתאר סאטוף את חיי האהבה ואת בוא גיל ההתבגרות. הסרט היה מועמד לשלושה פרסי סזאר בשנת 2010: סרט הבכורה הטוב ביותר, השחקן החדש הטוב ביותר (עבור וינסנט לקוסט בתפקיד הרווה) והשחקנית המשנה הטובה ביותר (עבור נומי לבובסקי בתפקידה כאמה של הרווה). הוא זכה בפרס הזהב לסרט הבכורה הטוב ביותר, השחקן החדש הטוב ביותר עבור וינסנט לקוסט ואנתוני סוניגו, הבמאי והמפיק הצרפתי החדש הטוב ביותר עבור סאטוף עצמו, ופרס ז'אק פרווטר לתסריט ועיבוד הטוב ביותר עם שותפו לכתיבה מארק סיריגאס.
ישראל יהושע מקוטנא
הרב ישראל אליהו יהושע טרונק מקוטנא (ח' בכסלו תקפ"א - כ"ה בתמוז תרנ"ג; 1820–1893) היה פוסק חשוב בפולין במחצית השנייה של המאה ה-19.
חייו
בשנת תר"ן (1890) ניסה לסייע למינוי בנו כרב בעיר מלאווה. למינוי התנגדו חסידי גור, בשל השתייכות הבן לחסידות אלכסנדר. בשיאו של הסכסוך נזרקה אבן לעבר הרב מקוטנא, בעת שישב לסעודת ליל שבת. הסכסוך נמשך כ־3 שנים, ובעקבותיו סוכל המינוי. זמן מה לאחר אירוע זה חלה במחלה קשה. נפטר בכ"ה בתמוז תרנ"ג (1893). בנו, רבי משה פנחס, ונכדו רבי יצחק יהודה טרונק (שהוציא את ספרי סבו לאור), מילאו את מקומו ברבנות העיר קוטנא. חתנו היה הרב חיים אלעזר וקס.
השרייק האגדי
מראהו
גובהו של השרייק כשלושה מטרים, ועל-פי התיאורים גופו מורכב מסכינים, קוצים, להבים וקצוות חדים, אצבעותיו דמויות איזמלים ואגודליו עשויים להבים מעוקלים וארוכים. השרייק הוא למעשה מכונת-הרג דוקרנית ענקית. משקלו כטון, הגם שנראה שביכולתו לשנות את צפיפותו כראות עיניו.
מקורו
אפוף מסתורין, מושא לאימה, שנאה ואפילו סגידה (על ידי חברי "כנסיית הכפרה האחרונה", "כת השרייק" בפי כל), מקורותיו של השרייק אינם ידועים, ממש כייעודו ויכולותיו.
ברייזאך
היסטוריה
שם העיר הוא מהשפה הקלטית, Brisger פירושו שרטון ומצודת העיר ניצבה על שרטון כאשר מי הריין מקיפים אותה מעברים, לפחות בעת גאות. המקום שימש מושב של נסיך קלטי (בעיר נמצאה מצודת שלטון המשויכת לתרבות האלשטאט D). הרומאים הקימו במקום מצודה. מטבע שנטבע במקום במאה ה-11 נמצא במטמון סאנדור.
יהדות ברייזאך
בשנת 1825 מנתה האוכלוסייה היהודית בעיר 438 נפש (14% מכלל האוכלוסייה), ב-1880 נמנו 564 יהודים וב-1933, עם עליית הנאצים לשלטון נמנו בעיר 231 יהודים. עד כיבוש צרפת ב-1940 נמלטו 157 יהודים לצרפת. ב-22 באוקטובר 1940 גורשו 34 היהודים האחרונים בעיר למחנה המעצר גירס ומשם נשלחו להשמדה.
יהדות ברייזאך מונצחת במקום באמצעות "הבית הכחול", יוזמה פרטית מקומית נוצרית להנצחה ושימור הזיכרון.
פלורליזם
פלורליזם הוא אחד מערכי היסוד בדמוקרטיה הליברלית שכן הוא מכיר בזכויות המיעוט. על פי הפלורליזם, יש להעניק שוויון זכויות וחופש ביטוי לקבוצות שונות בחברה כך שתוכלנה לבטא את השונות ביניהן ולהתאגד במסגרות שונות. הפלורליזם מכבד את ריבוי הקולות האנושיים ואת ביטוייהם המגוונים. פלורליזם יכול לבוא לידי ביטוי בתחומים שונים: פלורליזם חינוכי, פלורליזם כלכלי, פלורליזם פוליטי ועוד.
חברה פלורליסטית
חברה פלורליסטית הדוגלת ברב תרבותיות, מנוגדת במידת מה לאידאולוגיית כור ההיתוך השואפת ליצירת דמיון תרבותי בין אזרחים מרקעים שונים ולהטמעת מהגרים במדינות השונות.
יעקוביאן
באנליזה וקטורית, יעקוביאן הוא הדטרמיננטה של מטריצת יעקובי. הן ליעקוביאן והן למטריצת יעקובי חשיבות רבה כאשר עוסקים בהעתקות וקטוריות ותכונותיהן.
הגדרה פורמלית
כלומר, בכל שורה מופיעות כל הנגזרות החלקיות של אחת מפונקציות הרכיבים. ניתן לראות זאת גם כך: מטריצת יעקובי היא וקטור עמודה שמכיל את הגרדיאנטים של הרכיבים שלו (כלומר, כל שורה היא גרדיאנט).
שימושים
נחשב את היעקוביאן של הפונקציה:
פונקציות תלויות ובלתי תלויות
תוצאה זו נכונה עבור כל מספר של משתנים. הפונקציות (הגזירות ברציפות) של המשתנים  הן תלויות או בלתי תלויות בהתאם להאם הן מקיימות או לא מקיימות יחס מהסוג  עם F גזירה ברציפות; ותנאי הכרחי ומספיק לקיום יחס כזה הוא התאפסות היעקוביאן.
אטלנטה הוקס
1982–1994: תקופת דומיניק וילקינס
בשנת 1982, העביר המועדון אליו את דומיניק וילקינס, לאחר שזה נבחר בבחירה השלישית בדראפט של שנת 1982 על ידי יוטה ג'אז אך סירב לשחק שם, וקידם את מייק פראטלו לתפקיד המאמן הראשי שנה לאחר מכן. לאחר צניחה במספר הצופים, שיקו ההוקס 12 משחקי בית במהלך עונת 85–1984 באולם לקפרונט ארנה שבניו אורלינס, לואיזיאנה. בתקופה זו גם דומיניק וילקינס זכה בתחרות ההטבעות של משחק האולסטאר של שנת 1985 (מאוחר יותר זכה וילקינס שוב בשנת 1990) וזאת לאחר יריבות מדהימה עם מייקל ג'ורדן. שחקן נוסף של אטלנטה, ספאד וב זכה אף הוא בתואר תחרות ההטבעות בשנת 1986 ובאותו שנה גם זכה פראטלו בפרס מאמן השנה ב-NBA.
1994–2005: תקופת מעבר
בעונת 1995-96 ההוקס סיימו במקום הרביעי בבית המרכזי, עם מאזן של 46–36. באמצע העונה, הם רכשו את כריסטיאן לייטנר ממינסוטה טימברוולבס. הם הדיחו את הפייסרס המדורגת שלישית בסיבוב הראשון בתוצאה 3-2 אבל עם זאת, הפסידו בתוצאה 1-4 לאורלנדו מג'יק בחצי הגמר. בערך בזמן הזה הוחלט שצריך להחליף את ה-omni באולם חדש. ה-omni תוכנן עם פלדת בליה שנועדה להחליד לתוך אטם מסביב לאולם כדי שיוכל להחזיק מעמד עשרות שנים. עם זאת, המעצבים והאדריכלים לא התחשבו באקלים הסובטרופי הלח של אטלנטה. כתוצאה מכך, הוא לא הפסיק להחליד, ונראה מיושן במקצת למרות היותו בן 25. בסופו של דבר, הוחלט שה - Omni ייהרס ועל אותו שטח יבנה אולם חדש עבור ההוקס.
בשנת 2001, בחרו ההוקס את הכוכב הספרדי פאו גאסול כבחירה השלישית בדראפט, אך הזכויות עליו הועברו לממפיס גריזליס בטרייד שכלל את שריף עבדור-רחים. בחודש פברואר 2004, שיחק עבור ההוקס שחקן האול סטאר ראשיד וולאס משחק אחד. וואלאס הועבר להוקס מפורטלנד טרייל בלייזרס יחד עם וסלי פרסון תמורת עבדור-רחים, ת'יאו ראטליף, ודן דיקאו. במשחקו היחיד בעבור ההוקס, השיג וולאס: 20 נקודות, 6 ריבאונדים, 5 חסימות, 2 אסיסטים, חטיפה אחת, בהפסדם של ההוקס לניו ג'רזי נטס. לאחר משחק זה הועבר וואלאס לדטרויט פיסטונס בטרייד שכלל גם את בוסטון סלטיקס. בתורם, שלחה דטרויט את הגארד בובי סורה, ואת הסנטר ז'ליקו רבראצ'ה, ובחירת סיבוב ראשון בדראפט לאטלנטה. הסלטיקס שלחו גם את הפורוורד כריס מילס לאטלנטה כדי להשלים את העסקה. בשנת 2003, ארחה אטלנטה את משחק האול סטאר, האחרון שקבוצת המזרח תארח במשך תשע השנים הבאות.
2005–2013: תקופת ג'ו ג'ונסון וג'וש סמית'
באוגוסט 2011, נודע כי איש העסקים מקליפורניה אלכס מרואלו יהפוך לבעל רוב המניות של המועדון, בנובמבר, עקב שביתת השחקנים, התבטלה העסקה.
2013–2018: תקופת מייק בודנהולצר
ב-26 בדצמבר 2013, הורפורד קרע את שריר החזה הימני שלו, וב-30 בדצמבר הודיעו ההוקס כי הוא יעבור ניתוח ויחמיץ את שארית העונה.
2018–הווה: תקופת טריי יאנג
בעקבות העונה הרעה הנוספת, קיבלו ההוקס את הבחירה השישית בדראפט 2020, בה בחרו את אונייקה אוקונגוו. באותו קיץ צירפו ההוקס לשורות הקבוצה גם את בוגדן בוגדנוביץ' ואת דנילו גלינארי. הם גם החתימו את ראג'ון רונדו וכריס דאן כדי לחזר את הקו האחורי שלהם. במרץ 2021, המאמן הראשי פירס פוטר לאחר שהקבוצה פתחה את העונה במאזן של 14-20, ונייט מקמילן מונה למאמן ראשי זמני. לאחר שמקמילן מונה למאמן הראשי, ההוקס התחילו מיד רצף של שמונה ניצחונות. תחת המאמן מקמילן, ההוקס היו במאזן של 27-11, והם גמרו את העונה הסדירה במקום החמישי במזרח ובראש הבית עם מאזן של 31–41. בסיבוב הראשון של הפלייאוף, הם ניצחו 4-1 את הניו יורק ניקס, ובסיבו השני ניצחו את פילדלפיה 76' בתוצאה 4-3 והעפילו לגמר המזרח. זה היה רק הפעם השנייה ב-54 שנים שהמועדון הצליח לעבור את הסיבוב השני בפלייאוף.בגמר המזרח הם הפסידו לקבוצתו של מייק בודנהולצר מילווקי באקס בשישה משחקים. ההצלחה בפלייאוף באותה עונה כמעט הבטיחה שמקמילן יפסיק להיות מאמן זמני וימונה באופן רשמי למאמן ראשי; יומיים לאחר שההוקס הודחו, ההוקס הודיעו שמקמילן יחתום לארבע שנים כמאמן ראשי במשרה מלאה, העסקה נסגרה באופן סופי ב-7 ביולי.
מאמני הקבוצה
הנתונים מעודכנים לסוף עונת :
תורת הערך
תוחלת התועלת
ניתן להציג קבלת החלטות תחת אי ודאות כסיכוי או כהימור. סיכוי מציין תוצאה x_i עם הסתברות p_i, כאשר סכום ההסתברויות שווה ל-1. לפי תיאורית תוחלת הערך לבחירה בין חלופות מבוססת על שלושה עקרונות:
אי תלות בבסיס – האקסיומה מניחה כי מקבל החלטות רציונלי לא ישנה את החלטתו בין הימור רב שלבי עם מספר שלבי הסתברויות או הימור חד שלבי עם הסתברות משוכללת זהה.
שלב העריכה
מקרים רבים של העדפות נבחרות כתוצאה של שלב העריכה של החלופה. ההעדפה של חלופה מסוימת לא אמור לנבוע מהשוני בהקשר, כי ניתן לערוך לפי ההקשר בו החלופה נמצאת.
פונקציית הערך
בנוסף, פונקציית הערך איננה קבועה המתארת התייחסות "טהורה" לכסף, אלא יכולה להשתנות ולהיות מושפעת מגורמים נוספים. כך למשל, אדם החוסך לקניית בית מגורים יכול להיות רגיש יותר להפסדים שימנעו ממנו לרכוש את הבית שהוא רוצה.
בחירה בין אלטרנטיבות
קבלת החלטות באה לידי ביטוי, בנוסף להימורים, גם בבחירה בין מוצרים שונים בעלי תכונות מאפיינות. קבלת החלטות ובחירה בין מוצרים הם נושאים מורכבים. האדם מתמודד עם קושי נוסף כאשר החלטותיו מבוססת על ניסיון מוגבל.
שימוש וביקורת
ביקורת נוספת שהועלה כנגד תורת הערך היא ששנאת הפסדים אינה מתממשת. כלומר, ההשפעה של רווח של סכום כסף מסוים לאו דווקא קטנה מההשפעה של הפסד אותו סכום כסף. יחיעם והוכמן (2013) הציגו במאמרם סקירה של מחקרים העוסקים בקבלת החלטות בתנאי רווח והפסד סימטריים מהעשורים האחרונים. השניים מצאו כי קיימת עדות לשנאת הפסד רק כאשר ההחלטה נגעה לסכומי כסף גדולים, ובסכומים קטנים לא נמצאה עדות לכך. ההסבר החלופי שניתן לתופעה זו הוא שנאת סיכון.
בהמשך לממצאים אלו, חקרו יחיעם והוכמן את נושא ההפסדים ומצאו כי מטלה אשר כוללת הפסדים מגדילה את העוררות המוחית והקשב, וכי להפסדים ישנה השפעה על ביצועים וקבלת החלטות. על מנת להסביר דפוס זה הציעו השניים את המודל הקשבי של ההפסדים.
Thriller
השפעה ומורשת
ג'קסון הפך את המדיום של הוידאו קליפ לצורת אמנות ככלי קידום מכירות באמצעות קווי סיפור מורכבים, ריקודים, אפקטים מיוחדים והופעות אורח של אישים ידועים. כאשר הווידאו קליפ לשיר Thriller, באורך 14 דקות הופץ, MTV שידרה אותו פעמיים בשעה כדי לענות על הביקוש. הסרט הקצר סימן עלייה בהיקף הווידאו קליפים. הפופולריות של הווידאו קליפ החזירה את האלבום למקום הראשון במצעד הבילבורד 200. חברת התקליטים סירבה להוציא את הווידאו קליפ השלישי מתוך האלבום מאחר שהייתה כבר מרוצה מהצלחת האלבום, אז ג'קסון שכנע את MTV לממן את הפרויקט.
הפועל ראשון לציון (כדורסל נשים)
את עונת 2013/14 פתחה הפועל ראשון לציון עם 8 שחקניות בלבד. לאחר רצף הפסדים בפתיחת העונה, החליפה הקבוצה 2 מהשחקניות הזרות והחתימה שתי שחקניות חיזוק ישראליות. הקבוצה העפילה בסוף העונה הרגילה לבית העליון של הפלייאוף וסיימה את העונה במקום החמישי. לקראת עונת 2014/15, התאחדה מחלקת הנערות של הפועל ראשון לציון עם מחלקת הנערות של מכבי ראשון לציון (כדורסל).
מתודולוגיית הספירלה
מתודולוגיית הספירלה היא מודל פיתוח תוכנה מונע-סיכונים המבוסס על דפוסי הסיכון הייחודיים של פרויקט נתון. מתודולוגיה זו מנחה לאמץ אלמנטים של מודלים של תהליך אחד או יותר, כגון התפתחות איטרטיבית והדרגתית, מודל מפל המים ופיתוחי אב-טיפוס תוכנתי.
היסטוריה
בם מזהה גם מספר תפיסות שגויות הנובעות מפשטות היתר בתרשים המודל הספירלי המקורי. לדבריו המסוכנים מבין התפיסות השגויות הללו הם:
יעל נעים
ביוגרפיה
בשנת 2006 השתתפה נעים באלבומה של דין דין אביב "סודותיי". נעים השתתפה בכתיבה ובהלחנה של השירים "סודותיי", "מה שתבקשי" ו"משמעויות", אותו גם שרה בדואט עם אביב.
מונדיאל 1970
אחד המשחקים הבלתי נשכחים במונדיאל זה היה משחק חצי הגמר בין איטליה לגרמניה המערבית, שנחשב לאחד מגדולי המשחקים בגביע העולמי בכל הזמנים. איטליה הובילה בתוצאה 1:0 לאורך רוב דקות המשחק, עד שהגרמני קרל-היינץ שנלינגר השווה את התוצאה בתוספת הזמן. הקבוצות נכנסו להארכה, שבה הפכו הגרמנים את התוצאה ל-2:1 לזכותם, אך האיטלקים שוב הפכו את התוצאה ל-3:2 לזכותם. הגרמני גרד מילר איזן את התוצאה, ולבסוף הבקיע האיטלקי ג'אני ריברה את שער הניצחון של המשחק בדקה ה-111 של המשחק כשקבע 4:3 לזכות נבחרתו. גרמניה המערבית הייתה שותפה למשחק מרתק גם בשלב הקודם, רבע הגמר. אנגליה כבר הובילה במשחק זה 2 - 0, ואז הוציאה את כוכבה בובי צ'רלטון כדי "לשמור עליו לשלבים הבאים". הגרמנים השוו עד לסיום 90 הדקות, ובהארכה הכניע גרד מילר את השוער האנגלי המחליף פיטר בונטי (השוער האנגלי הקבוע גורדון בנקס סבל מקלקול קיבה).
נבחרת ישראל במונדיאל 1970
בשנת 2007 דירג ערוץ הספורט ("גולד") את הישג זה כגדול ביותר בספורט בישראל בכל ענפיו השונים, בכל הזמנים. באותה שנה גם זכו כל שחקני הנבחרת במונדיאל בפרס מיוחד על מפעל חיים של ארגון השחקנים בישראל וידיעות אחרונות.
גשר
מבנה בסיסי
לכל גשר יש גם גובה. בהגדרת "גובה הגשר" יש להבדיל בין שני גבהים: המרחק שבין המיסעה לקרקע או לפני המים והגודל האנכי של מבנה הגשר. הראשון הוא בדרך כלל פחות משמעותי מבחינת האופן בו עובד מבנה הגשר והשני נקבע בהתאם למפתח, סוג הגשר, חומרי בנייתו והעומסים הצפויים בו. עם זאת, לגובה הגשר ביחס לקרקע או לפני הים קיימת השפעה רבה על אופן בניית הגשר ולפיכך גם על בחירת סוג הגשר שייבנה.
זאכר אלכסנדרוביץ' רוגובין
ביוגרפיה
בשנת 1928 סיים בית הספר הטכני הגבוה במוסקבה. עד 1931 עבד במכון הפיזיקו - כימי מאת קארפוב, סיים לימודי דוקטורט באקדמיה הכימית הצבאית ולאחר מכן מונה לראש מחלקה ולסגן המנהל מחקר במכון המחקר לכימיה ולמכניקה.
תוכנית TSR
אחד השימושים הבולטים והמזוהים ביותר עם טכניקת ה-TSR היה יישומי פופ-אפ, שהופעלו לרוב בלחיצת צירוף מקשים מסוים, ובאמצעות מימוש מנגנון של החלפת הקשר הצליחו לתת למשתמש חוויה של מעין ריבוי-משימות בסיסי ביותר. שימושים נוספים היו תוכנות שסיפקו ממשק להתקני חומרה (דומות מאוד למנהלי התקנים מבחינת התפקוד, אך טכנית הן אינן כאלה), או ששיפרו ממשק קיים; וכן תוכניות שביצעו מניפולציה על יישום בזמן הריצה כדי לתקן בו פגמים, או כדי לשנות או להוסיף לו פונקציונליות.
ארווה רנאר
קריירת אימון
לאחר שזמביה הודחה בשלב הבתים של גביע אפריקה 2013, רנאר לקח אחריות על ההדחה המוקדמת. מאוחר יותר הוא מתח ביקורת על CAF על כך שלא אפשרה לזמביה, כאלופת גביע אפריקה מ-2012, את ההזדמנות להתחרות בגביע הקונפדרציות 2013.
דור שלישי לניצולי שואה
היחסים הבין - דוריים
ניצולי השואה שעלו לישראל והקימו בה את ביתם, בחרו לשתוק ולא לשתף את צאצאיהם בזוועות שהם חוו וראו. שתיקה זו אפשרה להם ליצור חיץ בין הזיכרונות הקשים והחיים הנורמאליים והרגילים אליהם הם שאפו. ילדיהם, דור שני לניצולי השואה, נרתעו מלשמוע את סיפוריהם לאור הסטיגמה שהייתה קיימת אז בישראל "הלכו כצאן לטבח". משפט זה גרם לילדים שנולדו לאחר סוף המלחמה להתבייש בהוריהם שהיוו ניגוד לדימוי "הישראלי החדש" שאינו גלותי, גיבור ואמיץ. לעומתם, הדור השלישי לניצולי שואה נולד לזהות ישראלית שאינה זקוקה לדבר על מנת להצדיק את עצמה או להוכחת גבורה ואומץ. זהות הישראלי, הצבר, יליד הארץ גובשה עוד טרם לידתם.
ספרות ילדים
מאמצע שנות התשעים, החלו להתפרסם ספרים המיועדים לידי גן וכיתות א'-ג' המתעסקים בשואה. ספרים אלה לרוב נכתבו על-ידי בני הדור השני לשואה, ובהם מופיעים הנכדים כמדובבים או מאזינים וכילדיהם של בני הדור השני לשואה. הסיפורים של בני הדור השני אינם מספרים את סיפור השואה, אלא מדברים על היחסים הבין-דוריים מלאי הסתירות והמורכבים בין הוריהם, ניצולי השואה, לבין ילדיהם כותבי הסיפור.
קוד ריד-סולומון
קוד ריד-סולומון במובן הקלאסי
כאמור לעיל, המטרה היא לקחת \ k מספרים כלשהם, שיסומנו , להסתכל על הפולינום שמספרים אלו הם מקדמיו,
קוד ריד-סולומון במובן מודרני
במקום לחשוב על המילה אותה אנו מקודדים,, בתור מקדמים של פולינום, אנחנו יכולים לחשוב עליה כעל ערכים של פולינום ב-k מקומות ידועים. ערכים אלו מגדירים פולינום (ממעלה לכל היותר \ k-1) בצורה חד-חד ערכית בהתאם לאינטרפולציה. אם המקומות הידועים הם k האיברים הראשונים של, תחילית מילת הקוד תהא מילת המקור (כלומר, מתקבל קוד סיסטמטי).
כאשר \alpha הוא שורש פרימיטיבי של השדה הסופי: ולכל \ j< n-1,. עבור מילת המקור המגדירה את הפולינום \ f(x) המילה המקודדת היא מקדמי הפולינום. משיקולי מעלות, הפולינום \ s(x) הוא ממעלה \ n-1 לכל היותר, ועל כן יש לשדר \ n סימבולים.
היסטוריה
העקרונות המתמטיים של פענוח (עבור קוד BCH) הוצגו לראשונה בשנת 1960 במאמר של פטרסון (Peterson), אשר הציג שיטה לפענוח קוד BCH בסיבוכיות של \ O(n^3). בשנת 1968 הציע ג'יימס מסי (Massey) דרך למימוש מפענח המבוסס על אוגרי הזזה בסיבוכיות של \ O(n^2). בשנת 1975 הציגה קבוצה של מדענים מיפן שיטה לפענוח הקוד המבוססת על אלגוריתם אוקלידס בעלת סיבוכיות דומה. בשנת 1995 הציגו הונג ווטרלי שיטה לביצוע הפענוח בסיבוכיות.